section_heading: Povijest
paragraph_text: mini|Vojna vježba švicarske vojske, nacrtao [[Joseph Clemens Kaufmann, 1896.]] mini|Vojni marš iz [[2006. godine, predstavljanje uniformi iz 1972.]] Kopnena sastavnica švicarske vojske potječe od mjesnih kantonskih oružanih snaga stare Konfederacije. Kopnena sastavnica bila je pozivana od švicarskog zakonodavnog tijela ("Tagsatzung") te u slučaju lokalnih nemira unutar kantona. 1815. godine federalnim ugovorom između kantona propisano je kako će svaki kanton oformiti vojni kontigent u omjeru 2% stanovništva, što je u to vrijeme iznosilo prosječno 33 000 ljudi po kantonu. Ustavnim promjenama iz 1848. godine kantonalna vojska ujedinjena je u jednu federalni vojsku, Bundesheer. Ove ustavne promjene onemogućile su pojedinim kantonima da samostalno proglašavaju rat ili potpisuju mirovne ugovore s drugim zemljama, odnosno kapitulacije. 13. članak ustava izričito je branio kantonima uspostavu samostalne stajaće vojske, odnosno kantonima je bilo dozvoljeno imati po 300 vlastitih vojnika neovisnih o federalnom vojnom zapovjedništvu. 18. članak propisivao je obvezu da svaki Švicarac mora služiti vojni rok u federalnoj vojsci ako bude pozvan.